31. ΒΑΣΙΛΙΚΟΝ ΔΙΑΤΑΓΜΑ της 14 Φεβρ./11 Μαΐου 1946 (ΦΕΚ Α΄  163 Περί υγειονομικής εξετάσεως του προσωπικού του Λιμενικού Σώματος και των πολιτικών υπαλλήλων των Υπηρεσιών Διοικήσεως Εμπορικού Ναυτικού. Έχοντες υπ’ όψει το άρθρ. 6 παρ. 3 του Α.Ν. 131/1936 «περί τροποποιήσεως και συμπληρώσεως των περί διοικήσεως του Εμπορικού Ναυτικού διατάξεων» και το άρθρ. 16 του από 28.10.1946 Α.Νόμου «περί τροποποιήσεως και συμπληρώσεως των περί διοικήσεως του Εμπορικού Ναυτικού διατάξεων», προτάσει του επί της Εμπορικής Ναυτιλίας Υπουργού, απεφασίσαμεν και διατάσσομεν. Σελ. 103 152-131 Αξιωματικοί και Υπαξιωματικοί Λ.Σ. 20.Γ.α.27-31 Άρθρ.1.-1.Η υγειονομική εξέτασις του προσωπικού του Λιμενικού Σώματος και των πολιτικών υπαλλήλων των υπηρεσιών διοικήσεως Εμπορικού Ναυτικού ενεργείται επί τη βάσει των γενικών και ειδικών διατάξεων και των κατωτέρω αναφερομένων πινάκων των προσηρτημένων εις το από 3.5.1940 Β.Δ/μα «περί υγειονομικής εξετάσεως του προσωπικού του Β.Ν.» (Φ.Ε.Κ. 215 Α΄/11.7.1940). α)Του πίνακος Ι Νόσων και βλαβών η ύπαρξις των οποίων καθιστά ακαταλλήλους τους φέροντας ταύτας, όπως καταταχθώσιν ως δόκιμοι Λιμενικοί Αξιωματικοί και Υπαξιωματικοί, εθελονταί δίοποι ή ναύται και μόνιμοι λιμενοφύλακες ή διορισθώσιν ως πολιτικοί υπάλληλοι και υπηρέται του Υπουργείου Εμπορικής Ναυτιλίας και των υπηρεσιών εν γένει της διοικήσεως του Εμπορικού Ναυτικού. β)Του στοιχείου Α΄ του πίνακος IV, Νόσων και βλαβών η ύπαρξις των οποίων καθιστά τους φέροντας ταύτας και υπηρετούντας μονίμους Λιμενικούς Αξιωματικούς και Υπαξιωματικούς και Πολιτικούς υπαλλήλους και υπηρέτας ανικάνους να εξακολουθήσωσιν υπηρετούντες. γ)Του πίνακος V, Νόσων και βλαβών η ύπαρξις των οποίων καθιστά του φέροντας ταύτας και υπηρετούντας εθελοντάς διόπους και ναύτας λιμενικούς και μονίμους λιμενοφύλακας ανικάνους να εξακολουθήσωσιν υπηρετούντες. 2.Ειδικώς όσον αφορά τα όργανα δράσεως, αι διατάξεις του ως άνω Β.Δ/τος της 3.5.1940, ισχύουσιν υπό τας κάτωθι τροποποιήσεις: α)Δόκιμοι Λιμενικοί Αξιωματικοί και Υπαξιωματικοί, εθελονταί δίοποι και ναύται και μόνιμοι λιμενοφύλακες. Ελλαχίστη απαιτουμένη οξυδέρκεια: 0,8 εις τον ένα οφθαλμόν και 0,6 εις τον άλλον ή 0,9 εις τον ένα οφθαλμόν και 0,5 εις τον άλλον ή 1,0 εις τον ένα οφθαλμόν και 0,4 εις τον άλλον μετά διορθώσεως δια των καταλλήλων υάλων της τυχόν υπαρχούσης διαθλαστικής ανωμαλίας, υπό του όρου όπως αύτη μη είναι μεγαλυτέρα των δύο διοπτριών δια την μυωπίαν και τον αστιγματισμόν και τριών δια την υπερμετροπίαν. Η εν τη παρ. 103 του πίνακος 1 αναγραφομένη μυωπία μειούται εις δύο διοπτρίας, η εν τη παρ. 104 αναγραφομένη υπερμετροπία μειούται εις τρεις διοπτρίας και ο εν τη παρ. 105 αναγραφόμενος αστιγματισμός μειούται εις δύο διοπτρίας. β)Πολιτικοί υπάλληλοι και υπηρέται. Ελαχίστη απαιτουμένη οξυδέρκεια: Σελ. 104 152-132 0,5 εις τον ένα οφθαλμόν και 0,5 εις τον άλλον ή 0,6 εις τον ένα οφθαλμόν και 0,4 εις τον άλλον ή 0,7 εις τον ένα οφθαλμόν και 0,3 εις άλλον ή 0,8 εις τον ένα οφθαλμόν και 0,2 εις τον άλλον μετά διορθώσεως δια των καταλλήλων υάλων, της τυχόν υπαρχούσης διαθλαστικής ανωμαλίας υπό τον όρον όπως αύτη μη είναι μεγαλυτέρα των τεσσάρων διοπτριών δια την μυωπίαν και υπερμετροπίαν και τριών δια τον αστιγματισμόν. Η χρωματοψία είναι απαραίτητος δια τους Δοκίμους Λιμενικούς Αξιωματικούς, Υπαξιωματικούς, διόπους, ναύτας, και λιμενοφύλακας, ουχί δε δια τους πολιτικούς υπαλλήλους και υπηρέτας. Άρθρ.2.-1.Από της ισχύος του παρόντος καταργείται το από 23.12.1935 Δ/μα «περί της υπό της Α.Ν.Υ.Ε. σωματικής εξετάσεως των υποψηφίων προς κατάταξιν ως Λιμενικών Δοκίμων και δοκίμων Υποκελευστών Λιμενικών». Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 20.Γ.α.31 Αξιωματικοί και Υπαξιωματικοί Λ.Σ. 